آذربایجان اراضیسینده یئرلشن ائلدنیزلر سولاله‌سی‌نین ولیعهدلری‌نین بؤیوک موعلیمی، ابوبکر ابن خسرو الاوستادین  " مونیس‌نامه " اثرینده قاف داغی حاقیندا یازیلان‌لار آتش‌پرست‌لرین البرز دونیا داغینا عایید تصوورلرینی تاماملاییر. کایناتین باشلانغیجی، چوخ‌سایلی باشقا دونیالارا گئدن یوللار دا قاف داغیندا گؤستریلیر. آذربایجان میفولوژی تصوورلریندن فرقلی اولاراق  " مونیس‌نامه " ده دونیا قیرخ قاتلی تصویر ائدیلیر.